Toyama (prefektura)

Japoniako Honshu uharteko prefektura bat da. Hiriburua Toyama hiria da.

Japoniako itsasoko kostaldeko industria-prefektura nagusia da. Baliabide hidroelektriko garrantzitsuak ditu, eta, horri esker, elektrizitatea merkea da. Toyama prefekturan daude Asiako ekialdeko Errusiatik kanpoko glaziar bakarrak.

 Geografia 
Toyama prefekturaren mugakideak hauek dira: Ishikawa prefektura mendebaldean, Niigata ipar-ekialdean, Nagano hego-ekialdean, Gifu hegoaldean eta Japoniako itsasoa iparraldean. Lurraldearen % 30 natura-parke gisa babestuta dago: Chūbu-Sangaku and Hakusan parke nazionalak, besteak beste.

Prefekturaren erdialdean nekazaritzarako oparoa den lautada dago, bertan ezartzen da Toyama hiriburua, eta hegoaldean ia 3.000 metrotako altuera duten mendiak agertzen dira, Yakushi (2.926m), Noguchigoro (2.924m) eta Kurobegorō (2.897m) besteak beste, Hida mendikatean dauden tontorrak dira.

 Ekonomia 
Farmazia-industria oso garrantzitsua da prefekturan, eta historikoki ere garrantzi handia izan du. Elektronika- eta robotika-industria ere badago, baita metalezko produkturen fabrikazioa ere (aluminioa, kobrea eta abar).
Kalitate handiko arroza ekoizten da.

 Historia 

Historikoki, Toyama prefektura Etchū probintzia izan zen. 1871n, Etchū probintzia Niikawa prefektura bilakatu zen. 1876an, Ishikawa prefekturaren barnean sarrarazi zuten, baina 1881ean Toyama prefektura gisa berrezarria izan zen.

 Banaketa administratiboa 
 Hiriak 
 Hiri handienak:
 Toyama (hiriburua, 421.116 biztanle)
 Takaoka (178.965 bizt.)
 Imizu (94.691 bizt.)
 Nanto (57.061 bizt.)
 Himi (53.316 bizt.)

 Hiri guztiak:
 Himi
 Imizu
 Kurobe
 Namerikawa
 Nanto Oyabe
 Takaoka
 Tonami
 Toyama (hiriburua)
 Uozu

 Herriak barrutika sailkatuta 
 Nakaniikawa barrutia
 Funabashi
 Kamiichi
 Tateyama Shimoniikawa barrutia
 Asahi
 Nyūzen

 Ondasun nabarmenak 
 Shirakawa-gō eta Gokayama herri historikoak (Gizateriaren Ondarea).
 Tateyama Kurobe mendi ibilbidea.
 Toyamako gaztelua.
 Toyamako arte modernoko museoa.
 Takaokako Buda Handia.
 Zuiryū-ji tenplua.
 Hakusan Parke Nazionala.
 Chūbu-Sangaku Parke Nazionala.

 Iruditegia 

 Kanpo estekak 
 Toyama prefekturako webgune ofiziala